**În chin se naşte veşnicia**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În chinul din dorinţa de a zbura,

Cu gânduri îndrăzneţe ai îndura

Nimicul din trăiri banale, goale,

Din pietrele ieșite-n a ta cale?

Sigur că nu...mai bine ai muri

Decât să nu ajungi la stele-n ceruri

Şi de frumos să nu te mai cutremuri...

Continuă şi te frământă-ntr-una

Căci soare eşti şi-n noapte tu eşti luna

Pentru îndrăgostiţii de-astă viaţă,

Poet cu aripi…de tine se-agaţă

Iubirea şi speranţa şi mărirea,

Nu renunţa la dar, eşti împlinirea

Din sufletele ce le-atingi cu zborul,

Cu versul tău se potoleşte dorul!

Continuă să-ţi duci zilele în nopţi,

Să deschizi lumii a veşniciei porţi...

E darul tău izvor de frumuseţe

Din tinereţe pân la bătrâneţe!